ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Σεπτεμβρίου 1998 για θέσπιση κοινού τεχνικού κανονισμού σχετικά για δορυφορικούς επίγειους σταθμούς με κεραία πολύ μικρού ανοίγματος (VSAT) που λειτουργούν στις ζώνες συχνοτήτων 4/6 GHz [κοινοποιηθείσα υπό τον αριθμό Ε(1998) 2723] (Κείμενο που παρουσιάζει ενδιαφέρον για τον ΕΟΧ) (98/577/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τηλεπικοινωνιακό τερματικό εξοπλισμό, τον εξοπλισμό δορυφορικών επίγειων σταθμών, και την αμοιβαία αναγνώριση της συμμόρφωσης αυτών των εξοπλισμών (1), και ιδίως το άρθρο 7 παράγραφος 2 δεύτερη περίπτωση, Εκτιμώντας: ότι η Επιτροπή θέσπισε το μέτρο που προσδιορίζει τον τύπο εξοπλισμού των δορυφορικών επίγειων σταθμών για τον οποίο απαιτείται κοινός τεχνικός κανονισμός, και ενέκρινε συνοδευτική δήλωση σχετικά με το πεδίο εφαρμογής σύμφωνα με το άρθρο 7 παράγραφος 2 πρώτο εδάφιο της οδηγίας 98/13/ΕΚ 7 ότι πρέπει να θεσπιστούν τα αντίστοιχα εναρμονισμένα πρότυπα, ή μέρη αυτών, για την εφαρμογή των βασικών απαιτήσεων τα οποία πρέπει να μετατραπούν σε τεχνικούς κανονισμούς 7 ότι, προκειμένου να διατηρηθεί η πρόσβαση των κατασκευαστών στην αγορά είναι απαραίτητο να υπάρξει πρόβλεψη για μεταβατικές ρυθμίσεις όσον αφορά εξοπλισμό που εγκρίνεται σύμφωνα με εθνικούς κανονισμούς έγκρισης τύπου 7 ότι η πρόταση έχει υποβληθεί στην επιτροπή εγκρίσεων τερματικού εξοπλισμού (ACTE), σύμφωνα με το άρθρο 29 παράγραφος 2 7 ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η παρούσα απόφαση εφαρμόζεται για τον τερματικό εξοπλισμό που προορίζεται να συνδέεται σε δημόσιο δίκτυο τηλεπικοινωνιών και εμπίπτει στο πεδίο εφαρμογής του εναρμονισμένου προτύπου που προσδιορίζεται στο άρθρο 2 παράγραφος 1. 2. Με την παρούσα απόφαση θεσπίζεται κοινός τεχνικός κανονισμός ο οποίος καλύπτει τερματικά με κεραία πολύ μικρού ανοίγματος (VSAT) που λειτουργούν στις ζώνες συχνοτήτων 4/6 GHz. Άρθρο 2 1. Ο κοινός τεχνικός κανονισμός περιλαμβάνει το εναρμονισμένο πρότυπο που έχει καταρτισθεί από τον αρμόδιο οργανισμό τυποποίησης για την εφαρμογή, κατά το δυνατόν, των βασικών απαιτήσεων που αναφέρονται στο άρθρο 17 της οδηγίας 98/13/ΕΚ. Παραπομπή στο πρότυπο περιλαμβάνεται στο παράρτημα. 2. Τερματικός εξοπλισμός που καλύπτεται από την παρούσα απόφαση πρέπει να συμμορφώνεται προς τον κοινό τεχνικό κανονισμό που αναφέρεται στην παράγραφο 1, να τηρεί τις βασικές απαιτήσεις που αναφέρονται στο άρθρο 5 στοιχεία α) και β) της οδηγίας 98/13/ΕΚ καθώς και τις απαιτήσεις οποιασδήποτε άλλης εφαρμοστέας οδηγίας, συγκεκριμένα των οδηγιών 73/23/ΕΟΚ (2) και 89/336/ΕΟΚ (3) του Συμβουλίου. Άρθρο 3 Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 10 της οδηγίας 98/13/ΕΚ, όσον αφορά τον εξοπλισμό δορυφορικών επίγειων σταθμών που εμπίπτει το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο παράρτημα έπειτα από την κοινοποίηση της παρούσας απόφασης. Άρθρο 4 1. Εθνικοί κανονισμοί έγκρισης τύπου που διέπουν τον εξοπλισμό ο οποίος εμπίπτει στο πεδίο εφαρμογής του εναρμονισμένου προτύπου που αναφέρεται στο παράρτημα παύουν να ισχύουν τρεις μήνες μετά την ημερομηνία έκδοσης της παρούσας απόφασης. 2. Τερματικός εξοπλισμός που έχει εγκριθεί βάσει τέτοιων εθνικών κανονισμών έγκρισης τύπου επιτρέπεται να συνεχίζει να διατίθεται στην αγορά και να τίθεται σε λειτουργία. Άρθρο 5 Η παρούσα απόφαση απευθύνεται στα κράτη μέλη. Βρυξέλλες, 16 Σεπτεμβρίου 1998.

[Source: multi_eurlex | Tokens: 3356]